Salpingus

Salpingus er en slekt av nebbiller som har den fremre delen av hodet trukket ut til en mer eller mindre lang snute. De kan minne sterkt om enkelte snutebiller, men kan skilles fra disse på at snuten er flat, ikke rund i tverrsnitt (som et andenebb), og at for-og mellomføttene har fem ledd, bakføttene fire. I motsetning til hos snutebillene er ingen av fotleddene tolappede. Nebbillene er skogsinsekter, de fleste av artene lever i morken ved eller under bark, der de er rovdyr som blant annet jakter på barkbiller.

Utseende 
Små, avlange og noe flate, blanke, mer eller mindre metallisk fargede nebbiller. Hodet er trukket ut til en ganske lang og flat snute.

Levevis 
Nebbillene kan finnes under steiner, blant rusk og rask på bakken, eller på blomster, men de fleste artene er knyttet til død ved. De lever i morken ved eller under barken på døde trær. Både larvene og de voksne billene er rovdyr. De lever særlig av barkbiller. De er derfor å regne som nyttedyr i skogbruket, selv om de sjelden er så tallrike at de utgjør noen stor trussel mot barkbillebestandene.

Systematisk inndeling 

Avgrensingen mellom denne slekten og Rhinosimus synes uklar, og navnene har vært brukt om hverandre.

 Ordenen biller, Coleoptera Linnaeus, 1758
 Underordenen Polyphaga 
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien nebbiller, Salpingidae Leach, 1815
 Underfamilien Salpinginae Leach, 1815
 Slekten Salpingus Illiger, 1801 
 Salpingus angusticollis Broun, 1880
 Salpingus aterrimus Broun, 1921
 Salpingus atrellus Broun, 1914
 Salpingus bilunatus Pascoe, 1876
 Salpingus caucasicus Reitter, 1905
 Salpingus cognatus Broun, 1910
 Salpingus denticollis Broun, 1914
 Salpingus depressifrons Nikitsky & Belov, 1983
 Salpingus fauveli Blair, 1928
 Salpingus fossulatus Broun, 1893
 †Salpingus henricusmontemini Alekseev, 2013 
 Salpingus hirtus Broun, 1883
 Salpingus hudsoni Blair, 1925
 Salpingus laticollis Blair, 1925
 Salpingus lautus Broun, 1880
 Salpingus lepidulus Broun, 1910
 Salpingus nigricans Broun, 1921
 Salpingus ornatus Broun, 1895
 Salpingus pallidipes Blair, 1925
 Salpingus perpunctatus Broun, 1880
 Salpingus planirostris (Fabricius, 1787) - i Norge
 Salpingus quisquilius Broun, 1883
 Salpingus rucamanque Solervicens, 2020
 Salpingus ruficollis (Linnaeus, 1761) - i Norge
 Salpingus rugulosus Broun, 1910
 Salpingus semilaevis Broun, 1914
 Salpingus simplex Broun, 1883
 Salpingus taiwanus Masumoto, Hirano & Akita, 2016
 Salpingus swalei Blair, 1925
 Salpingus tapirus (Abeille de Perrin, 1874)
 Salpingus tarsalis Broun, 1910
 Salpingus testaceus Blair, 1925
 Salpingus unguiculus Broun, 1880
 Salpingus yaeyamensis Masumoto, Hirano & Akita, 2016

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae. (Liste over Nordens biller). Helsinki.

Eksterne lenker 
 
 Fra Atlas of the Coleoptera of Russia, foto av K.V. Makarov: Salpingus ruficollis: . Salpingus planirostris: . 

Nebbiller 
Biller formelt beskrevet i 1801
Dyr formelt beskrevet av Johann Karl Wilhelm Illiger